open-index/open-wikipedia-markdown huggingface dataset:
Kľačiansky potok (prítok Váhu)

**Kľačiansky potok** je potok v dolnom Turci. Je to tok III. rádu. 

Pramení na južnom svahu Kľačianskej Magury, na západ od chaty pod Kľačianskou Magurou. Tečie smerom na juh cez Kľačiansku dolinu a pri obci Turčianskych Kľačanoch sa vlieva do Váhu.

## Referencie
 

Kategória:Potoky na Slovensku 
Kategória:Povodie Váhu
Kategória:Vodné toky v Krivánskej Fatre
Kategória:Vodné toky v okrese Martin
Jeanette Kwakyeová

**Jeanette Kwakyeová** (* 20. marec 1983, Londýn, Spojené kráľovstvo) je britská šprintérka. 

Na MS v atletike 2007 skončila v rozbehoch.

Striebornú medailu získala v behu na 60 metrov na HMS v atletike 2008 časom 7.08 s.

## Externé odkazy
* Jeanette Kwakyeová na iaaf.org

Kategória:Britskí bežci na 60 m
Kategória:Britskí bežci na 100 m
Kategória:Britskí bežci na 200 m
Kategória:Osobnosti z Londýna
Upland South

thumb|Poloha

**Upland South** je jeden z regiónov USA, ktorý sa nachádza v severnej časti amerického regiónu Juh.

Zahŕňa štáty Severná Karolína, Tennessee, Virgínia, Kentucky a Západná Virgínia.

Kategória:Regióny v USA
Tahesia Harriganová

**Tahesia Harriganová** (* 15. február 1982) je šprintérka Britských Panenských ostrovov. 

Na MS v atletike 2007 skončila v rozbehoch. Bronzovú medailu získala v behu na 60 metrov na HMS v atletike 2008 časom 7.09 s.

Kategória:Bežci na 60 m Britských Panenských ostrovov
Kategória:Bežci na 100 m Britských Panenských ostrovov
Kategória:Bežci na 200 m Britských Panenských ostrovov
Kategória:Olympionici Britských Panenských ostrovov
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016
Deep South

right|thumb|Poloha

**Deep South** je jeden z regiónov USA, ktorý tvorí časť väčšieho regiónu Juh a patria sem štáty Alabama, Georgia, Louisiana, Mississippi a Južná Karolína.

Kategória:Regióny v USA
Gulf Coast (USA)

náhľad|Poloha

**Gulf Coast** je jedným z regiónov USA, ktorý sa nachádza v okolí Mexického zálivu. Patria sem štáty Texas, Louisiana, Mississippi, Alabama a Florida.

Kategória:Regióny v USA
Pacific States

thumb|Poloha

**Pacific States** je jeden z regiónov USA nachádzajúci sa na západnom okraji Spojených štátov. Nachádza sa tu 5 štátov, Aljaška, Kalifornia, Havaj, Oregon a Washington.

Kategória:Regióny v USA
Győrsky obvod

right|thumb|Poloha

**Győrsky obvod** je administratívna jednotka, obvod, v Maďarsku v Rábsko-mošonsko-šopronskej župe. Jeho sídlom je mesto Győr.

Kategória:Obvody v Maďarsku
Angela Williamsová

**Angela Williamsová** (* 30. január 1980, Bellflower, Kalifornia, USA) je americká šprintérka. 

Na MS v atletike 2007 neštartovala. 

Zlatú medailu získala v behu na 60 metrov na HMS v atletike 2008 časom 7,06 s, čím si zlepšila svoj osobný rekord ešte z roku 2001. 

Kategória:Bežci na 60 m USA
Kategória:Bežci na 100 m USA
Kategória:Bežci na 200 m USA
Kategória:Osobnosti USA afroamerického pôvodu
Kategória:Atléti afroamerického pôvodu
Kategória:Osobnosti z Kalifornie
Kategória:Atléti na Letných olympijských hrách 2004
Kategória:Atléti na Letných olympijských hrách 2008
West Coast (USA)

thumb|Poloha

**West Coast** alebo **Západné pobrežie** je jedným z regiónov USA, reprezentuje najzápadnejšiu časť krajiny. Patria sem štáty  Kalifornia, Oregon, Washington a Aljaška.  Niekedy sa sem zahŕňajú aj štáty Arizona a Nevada.

Kategória:Regióny v USA
East North Central States

right|thumb|East North Central States

**East North Central States** je jeden z regiónov USA, časť regiónu Midwest, ktorý obsahuje štáty Illinois, Indiana, Michigan, Ohio a Wisconsin.

Kategória:Regióny v USA
West North Central States

thumb|West North Central States

**West North Central States** je jeden z regiónov USA, časť regiómu Midwest a obsahuje štáty Iowa, Kansas, Minnesota, Missouri, Nebraska, Severná Dakota a Južná Dakota.

Kategória:Regióny v USA
East South Central States

**East South Central States** je jeden z regiónov USA. Patria sem štáty Alabama, Kentucky, Mississippi a Tennessee.

Kategória:Regióny v USA
West South Central States

**West South Central States** je jeden z regiónov USA. Patria sem štáty Arkansas, Louisiana, Oklahoma a Texas.

Kategória:Regióny v USA
Cigeľka

**Cigeľka** môže byť:

* obec v okrese Bardejov, pozri Cigeľka (obec)
* minerálna voda prameniaca v rovnomennej obci, pozri Cigeľka (minerálna voda)
Polyfunkčný bytový dom Liptov

**Polyfunkčný bytový dom Liptov** je obytný súbor v centre mesta Liptovský Mikuláš.

Nachádza sa na ulici M. Martinčeka v tesnej blízkosti nákupného centra Hypernova v mestskej časti Staré mesto, v lokalite Západ. Stavba bola skolaudovaná v decembri 2005, jej súčasťou je 82 bytových jednotiek a 9 nebytových priestorov na prízemí (obchodné prevádzky - napr. kaviareň, predajňa športových potrieb; kancelárie). 

Okrem spomenutého nákupného centra sa v tesnej blízkosti bytového domu nachádzajú daňový úrad, dom kultúry a kino Nicolaus. Výhodou je výborná dopravná dostupnosť, nakoľko je lokalizovaný pri hlavných dopravných líniách mesta.

## Externé odkazy
*Polyfunkčný bytový dom Liptov

Kategória:Obytné súbory na Slovensku
Kategória:Stavby v Liptovskom Mikuláši
Minerálna voda

thumb|Minerálna voda

**Minerálna voda** je voda, ktorá sa od ostatných podzemných vôd podstatne odlišuje svojimi vlastnosťami, predovšetkým vyšším obsahom rozpustených minerálnych látok a teplotou. Táto voda môže prirodzene vyvierať, alebo byť čerpaná z prírodných žriedeľ. Podľa medzinárodných konvencií a noriem sú za minerálne vody považované tie, ktoré v 1 litri vody obsahujú viac ako 1
g rozpustených pevných látok alebo 1 g rozpusteného CO<sub>2</sub> (minimálne 1000 mg/l).

Z hydrogeologického hľadiska je mineralizovaná podzemná voda spojená s litostratigrafickými formáciami a štruktúrami (zásadne odlišnými od povrchových), v ktorých získala fyzikálne charakteristiky a chemické zloženie zásadne odlišné od ostatných vôd v tom istom geologickom regióne.

Obsahuje minerály alebo iné rozpustené zložky, ktoré zvýrazňujú jej chuť alebo jej liečebné účinky. Podľa slovenskej legislatívy musí byť mikrobiologicky bezchybná, mať pôvod v podzemnej vrstve a získaná zo zdroja vyhláseného osobitným predpisom. Mnohé minerálne vody obsahujú vápnik dôležitý pre zdravé kosti. V niektorých je horčík potrebný na pravidelnú činnosť srdca, nervov i svalov a zvyšuje odolnosť organizmu. Slovensko je bohaté na pramene rozličných minerálnych vôd, niektoré kúpeľné miesta sú svetoznáme. Niektoré minerálne vody majú liečivé účinky, napr. v Piešťanoch a v Trenčianskych Tepliciach sa liečia choroby pohybovej sústavy.

## Rozdelenie
**Podľa obsahu rozpustených minerálnych látok sa delia na:**
* slabo mineralizované (1 – 5 g/l)
* stredne mineralizované (5 – 15 g/l)
* silne mineralizované (nad 15 g/l)

## Zoznam minerálnych vôd

### Zoznam slovenských minerálnych vôd

### Pramenité vody a stolové vody na Slovensku
Vyššie spomenuté normy na Slovensku určujú, že označenie minerálna voda môže niesť len voda, ktorá má obsah minerálov vyšší ako tisíc miligramov na liter. Voda, ktorá má nižšiu mineralizáciu sa nemôže označovať ako minerálna voda, ale ako pramenitá voda alebo stolová voda. V zahraničí takáto norma nemusí platiť, preto stolová voda by mohla byť označená ako minerálna.

* Rajec

## Referencie

## Literatúra
* 
* 
* 
* 

## Iné projekty

## Externé odkazy
* Zloženie minerálnych vôd (slovenských a českých) na Zdravie.sk (pdf)


Kategória:Druhy vody
Kategória:Hydrogeológia
Fatra

**Fatra** môže byť:

*Malá Fatra
**Krivánska Fatra
**Lúčanská Fatra
*Veľká Fatra
**Bralná Fatra
**Hôľna Fatra
**Šípska Fatra
*slovenská minerálna voda, pozri Fatra (minerálna voda)
*krycí názov vojsk druhej taktickej skupiny, počas SNP
*zaniknutý potravinársky podnik v Banskej Bystrici, pozri Fatra (konzerváreň)

## Pozri aj
*Národný park Malá Fatra
*Národný park Veľká Fatra
Hummel

**Hummel** môže byť:
* priezvisko
**Ján Hummel (organár), nemecký organár
**Ján Hummel (hudobník), nemecký hudobník a dirigent, otec Jána Nepomuka
**Ján Nepomuk Hummel, hudobný skladateľ
*ložisko vo Volovských vrchoch, pozri Hummel (ložisko)
*potok pri Medzeve, pozri Humel
*nemecká samohybná húfnica používaná počas druhej svetovej vojny, pozri Hummel (samohybná húfnica)
František Valachovič

Prof. Ing. **František Valachovič**, DrSc. (* 1919 – † 1979) bol slovenský banský odborník a vysokoškolský pedagóg.
Oženil sa v Česku, manželka Marie Staňková z Ostravy.

V rokoch 1946-1962 pracoval vo viacerých banských podnikoch. V roku 1961 sa stal profesorom a v roku 1972 mu bol udelený titul DrSc. Od roku 1962 pôsobil na Katedre dobývania ložísk a geotechniky na Banskej fakulte Vysokej školy technickej v Košiciach, na ktorej zastával v rokoch 1963-1964 funkciu prorektora.

Bol odborníkom na teóriu i prax banských diel a dobývanie ložísk nerastných surovín. Rozpracoval novú metodiku skúmania deformačných vlastností hornín v podmienkach priestorového namáhania. Je spoluautorom československého vynálezu panelovej výstuže banských diel.
Je autorom mnohých publikácií, napríklad Razenie banských diel.
Deti Peter († 2020) a Paula.

Kategória:Narodenia v 1919
Kategória:Úmrtia v 1979
Kategória:Slovenskí banskí odborníci
Kategória:Slovenskí univerzitní profesori
Päťuholník

}
| polomer vpísanej kružnice   = r_v = \frac{a}{2 \sqrt {5 - 2\sqrt 5 }}
| uhol pri vrchole            = 108°
| dĺžka najdlhšej uhlopriečky = l_u = \frac{a}{2}\left( {1 + \sqrt 5 } \right) (zlatý rez)
}}
**Päťuholník** alebo **pentagón** je jeden zo základných rovinných geometrických útvarov; mnohouholník s piatimi vrcholmi a stranami. Súčet jeho vnútorných uhlov je presne 540° (3π).
Päťuholníky môžu byť pravidelné alebo všeobecné

## Matematické vzťahy
Pre pravidelný päťuholník

**Obsah inak**
:S=5 \cdot \frac{1}{2} \cdot a \cdot \tan 54^\circ \cdot \frac{a}{2} = \frac{5}{4} \cdot a^2 \cdot \tan 54^\circ \approx a^2\cdot 1{,}7204774.

:S=\frac{5}{8}\cdot r_o^2 \cdot \sqrt{10+2\sqrt 5}
tiež
:S=\frac{5}{2}\cdot r_o^2 \cdot \sin{72^\circ} \approx r_o^2 \cdot 2{,}3776413.

**strana a**
:a=2 \cdot r_o \cdot \cos 54^\circ
tiež
:a=r_o \cdot \sqrt{\frac{5 - \sqrt 5}{2}} \approx r_o \cdot 1{,}1755705.

## Vlastnosti
right|thumb|Vnútorný päťuholník vymedzený uhlopriečkami
: Pomer dĺžok uhlopriečky a strany je rovný zlatému rezu
: Jedna uhlopriečka pretína druhú tak, že dĺžky vzniknutých častí sú v pomere zlatého rezu
:Uhlopriečky pravidelného **päťuholníka'' v jeho vnútri vymedzujú oblasť, ktorá má taktiež tvar pravidelného päťuholníka. 
:''Vnútorné'' a ''vonkajšie'' päťuholníky majú rovnaký [[stred (geometria)]], sú opačne orientované a dĺžky ich strán sú v pomere <math>1:1-\frac{\sqrt{5}-1}{2}</math>.

== História ==
Pravidelný **päťuholník''' vždy hral významnú úlohu v mystike a symbolike. Od pravidelného päťuholníka je tiež odvodený symbol pentagramu, využívaný v pythagorejské sekte ako poznávací znak. Jedným z dôvodov, prečo bol pravidelný päťuholník uctievaný, bolo zrejme to, že sa v ňom hneď na niekoľkých miestach ukazuje "najdokonalejší pomer" - zlatý rez.

## Konštrukcia
Konštrukcia pravidelného päťuholníka bola známa už v starovekom Grécku.
Jedna z metód zostavenia pravidelného päťuholníka:
left|Konštrukcia pravidelného päťuholníka

## Iné projekty

Kategória:Mnohouholníky
Jon Anderson

**John Roy "Jon" Anderson** (* 25. október 1944, Accrington, Anglicko, Spojené kráľovstvo) je britský hudobník, skladateľ a spevák, člen legendárnej rockovej skupiny Yes. Spolupracoval s hudobníkmi a skupinami ako King Crimson, Vangelis, Dream Theater, Peter Machajdík, Tangerine Dream a Toto. S gréckym hudobníkom Vangelisom spolupracoval približne 20 rokov, vytvorili duo Jon & Vangelis.

V roku 2008 bolo vydané vo vydavateľstve Hudobného fondu CD slovenského hudobného skladateľa Petra Machajdíka NAMAH , na ktorom hosťuje aj Jon Anderson.  
 
## Sólová diskografia
* 1976 – *Olias of Sunhillow* 
* 1980 – *Song of Seven* 
* 1982 – *Animation* 
* 1985 – *3 Ships* 
* 1988 – *In The City of Angels* 
* 1994 – *The Best of South America* 
* 1994 – *Deseo* 
* 1994 – *Change We Must* 
* 1995 – *Angels Embrace* 
* 1996 – *Toltec* 
* 1996 – *Lost Tapes of Opio* 
* 1997 – *The Promise Ring* 
* 1997 – *Earth Mother Earth* 
* 1998 – *The More You Know* 
* 2006 – *Animation (Re-Release on CD)* 
* 2006 – 2007 – *The Lost Tapes (20 CD Box)* 

## Referencie


## Iné projekty

Kategória:Anglickí skladatelia modernej hudby
Kategória:Anglickí rockoví speváci
Kategória:Anglickí popoví speváci
Kategória:Anglickí rockoví gitaristi
Kategória:Anglickí popoví gitaristi
Kategória:Anglickí rockoví bubeníci
Kategória:Anglickí popoví bubeníci
Kategória:Anglickí rockoví klávesisti
Kategória:Anglickí popoví klávesisti
Kategória:Členovia skupiny Yes
Gorani

**Gorani** sú slovanskí moslimovia kultúrne príbuzní Macedóncom. Žijú hlavne v Srbsku a v Severnom Macedónsku.

Ich počet je asi 60 000

## Referencie


## Iné projekty

## Externé odkazy
* 
* 
* 
* 
* 

Kategória:Slovania
Geirangerfjord

**Geirangerfjord** je ľadovcový fjord na západe Nórska v Møre og Romsdal. Je 15&nbsp;km dlhý, a tvorí jednu z vetiev veľkého Storfjordu. Geirangerfjord je jedno z najnavštevovanejších turistických miest v Nórsku. 

Od roku 2005 je spoločne s Nærøyfjordom súčasťou svetového kultúrneho dedičstva UNESCO.

## Iné projekty
 

Kategória:Lokality Svetového dedičstva v Nórsku
Kategória:Fjordy Nórska
Kategória:Møre og Romsdal
Muzeálna slovenská spoločnosť

**Muzeálna slovenská spoločnosť** (**MSS**) bola vedecká spoločnosť založená v roku 1893 v Martine.

V roku 1895, kedy začala svoju činnosť, sa prvým predsedom stal katolícky kňaz Andrej Kmeť, ktorý sa zaslúžil o jej aktívnu činnosť. Združovala záujemcov o zbieranie, zhromažďovanie, odborné opatrovanie a sprístupňovanie pamiatok materiálnej a duchovnej kultúry Slovákov. Hlavnými cieľmi spoločnosti boli založenie národného múzea, knižnice a organizovanie výskumnej vlastivednej a muzeologickej činnosti. Nahrádzala tiež činnosť zrušenej Matice slovenskej. Založila Slovenské národné múzeum a jeho správcovia boli poverení vedením múzea práve vedením MSS. Prvé priestory, kde MSS sprístupnila svoje zbierky, boli ešte na pôde Národného domu, neskôr v roku 1908 bola verejnosti sprístupnená prvá budova Slovenského národného múzea postavená z korunovej zbierky. Jej otvorenia sa Andrej Kmeť už nedožil.

Vydávala periodiká Časopis Muzeálnej slovenskej spoločnosti a Sborník Muzeálnej slovenskej spoločnosti, na ktorý nadviazal poradím ročníkov Zborník Slovenského národného múzea.

Po roku 1918 sa jej činnosť prelínala s činnosťou novozaloženej Matice slovenskej a Slovenského národného múzea. Až do roku 1948 spravovala Slovenské národné múzeum v Martine, kedy bolo toto múzeum poštátnené. V roku 1960 bola zrušená, pričom jej muzeálne zbierkové fondy boli už vo fondoch Slovenského národného múzea v Martine, archívne fondy boli zaradené prevažne do Štátneho slovenského ústredného archívu v Bratislave, menšia časť do iných štátnych archívov.

## Predsedovia Muzeálnej slovenskej spoločnosti
* 1895-1908 Andrej Kmeť
* 1908-1919 Štefan Mišík
* 1919-1926 František Richard Osvald
* 1926-1937 Karol Anton Medvecký
* 1938-1945 Jozef Škultéty
* 1945-1962 Štefan Janšák

* 1993-2003  Imrich Sedlák
* 2003-2008  Richard Lacko
* 2008-  Igor Krištek

Kategória:Slovenské vedecké spoločnosti
Kategória:Spolky
Kategória:Organizácie založené v 1893
Kategória:Múzeá na Slovensku
Štefan Mišík

**Štefan Mišík**, tiež **Missik** (* 1. december 1843, Ondrášová – † 27. júl 1919, Spišská Kapitula) bol slovensky historik, etnograf a cirkevný hodnostár.

Študoval filozofiu a teológiu v Spišskej Kapitule. V roku 1868 bol vysvätený za kňaza, potom pôsobil ako kaplán v Nemeckej Ľupči, Ružomberku, Námestove, Hniezdnom. Od roku 1874 bol správcom farnosti v Hnilci a od roku 1919 pôsobil ako kapitulný vikár v Spišskej Kapitule. V rokoch 19081919 bol predsedom Muzeálnej slovenskej spoločnosti.

Zaoberal sa staršími dejinami Spiša, cirkevnými dejinami. Bojoval proti maďarizácii cirkevného života a proti slovenskej politickej pasivite. Zozbieral spišské povesti a ľudové piesne, ktoré patria k základným zbierkam slovenského folklóru. V náboženskej oblasti písal najmä homiletickú literatúru.

Po Štefanovi Mišíkovi bolo v roku 2005 pomenované Cirkevné gymnázium Štefana Mišíka v Spišskej Novej Vsi.

Kategória:Slovenskí historici
Kategória:Slovenskí etnografi
Kategória:Slovenskí rímskokatolícki kňazi
Kategória:Cirkevní historici
Kategória:Múzejníci
Kategória:Osobnosti z Liptovského Mikuláša
Barbara Meierová

**Barbara Meierová** (* 25. júl 1986 Amberg) je nemecká modelka s mierami 83-61-92. Je víťazkou nemeckej televíznej reality show s názvom *Germany's Next Top Model 2007*.

## Iné projekty
 

## Externé odkazy
* oficiálna stránka Barbary Meierovej 
* http://www.fashionmodeldirectory.com/models/Barbara_Meier - profil na Fashion Model Directory
* http://www.imdb.com/name/nm2671370/ - profil na IMDB

Kategória:Nemecké modelky
Kategória:Narodenia v 1986
Heidi Klumová

**Heidi Klumová** (* 1. jún 1973, Bergisch Gladbach, Nemecko) je nemecká topmodelka, moderátorka, podnikateľka, módna návrhárka, producentka, príležitostná herečka a speváčka. 

V roku 2005 sa vydala za speváka Seala, s ktorým sa na začiatku apríla roku 2012 rozviedla. Majú spolu štyri deti.

Objavila sa na titulnej strane všetkých významných módnych magazínov ako Vogue, Elle, Marie Claire, Sports Illustrated, Cosmopolitan, InStyle. Navrhla vlastné kolekcie šperkov, oblečenia, topánok, parfumov a plaviek.

## Iné projekty

## Externé odkazy
* Oficiálna stránka

Kategória:Nemecké modelky
Kategória:Naturalizované osobnosti USA
František Richard Osvald

**František Richard Osvald**, pseud. *Bystron, Dobreznámy, Dobrovoľný, Drahotin Piov, R. Hodrušský, Veritas, Východohora, Zadumený, Známy* (* 3. október 1845, Hodruša-Hámre – † 14. apríl 1926, Trnava) bol slovenský kultúrny pracovník, vydavateľ, redaktor, publicista a cirkevný hodnostár.

## Život
Narodil sa v rodine Mateja Osvalda a jeho manželky Kataríny rodenej Boldišovej. V rokoch 18651869 študoval teológiu v Ostrihome. V roku 1869 bol vysvätený za kňaza a pôsobil ako kaplán v Starom Tekove, Drégelypalánku, Vrábľoch, Majcichove a Zavare. V rokoch 18801916 pôsobil v Teplej, od roku 1917 bol kanonikom, od roku 1919 generálnym vikárom v Trnave a od roku 1921 pápežským protonotárom, riaditeľom kňazského seminára a prípravovne učiteliek. Bol spoluzakladateľom Spolku svätého Vojtecha, v rokoch 18781879 jeho správa a v rokoch 19181926 bol predsedom a čestným predsedom SSV. Od roku 1900 bol aj čestným členom Slovenskej katolíckej jednoty v Johnstowne, v rokoch 19191926 predsedom Muzeálnej slovenskej spoločnosti i Matice slovenskej. V rokoch 19201921 pôsobil aj ako senátor Národného zhromaždenia za Slovenskú ľudovú stranu.

Pracoval ako vydavateľ a redaktor viacerých časopisov (napr. Kazateľ, Kazateľňa, Literárne listy). Najprv písal príležitostné básne, neskôr sa venoval literárnohistorickej a literárnokritickej publicistike. K 100. výročiu založenia Slovenského učeného tovarišstva zostavil 3. zväzky almanachu Tovarišstvo. Ako filológ sa zaoberal historickou gramatikou, lexikológiou a slovenskými nárečiami. V roku 1910 bol Spolkom svätého Vojtecha poverený revíziou slovenského prekladu biblie. Venoval sa aj cirkevnému školstvu. Prekladal náboženskú literatúru z maďarčiny a nemčiny.

## Iné projekty

## Externý zdroj
* Slovenský biografický slovník
* Záznam o narodení a krste v matrike pokrstený ako Rikárd Oszvald
* Zo života Františka Richarda Osvalda, hronskeklacany.sk

Kategória:Slovenskí literárni kritici
Kategória:Slovenskí literárni historici
Kategória:Slovenskí prekladatelia
Kategória:Slovenskí novinári
Kategória:Slovenskí rímskokatolícki kňazi
Kategória:Múzejníci
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Predsedovia Matice slovenskej
Kategória:Politici HSĽS
Kategória:Senátori Národného zhromaždenia (Česko-Slovensko, 1920 – 1939)
Kategória:Osobnosti z Hodruše-Hámrov
Røros

**Røros** je mesto v kraji Sør-Trøndelag v&nbsp;Nórsku, ktorý spravuje rovnomennú obec. Počet obyvateľov dosiahol v&nbsp;roku 2005 5632 osôb. Pri&nbsp;Rørose sa vlieva do Glommy zľava rieka Håelva. 

Røros je najchladnejším miestom v Nórsku. Je to spôsobené predovšetkým nadmorskou výškou okolo 600&nbsp;m a&nbsp;kontinentálnou klímou. V tejto časti krajiny sa už neuplatňuje vzduch miernych šírok, ktorý sa formuje pri&nbsp;pobreží, od ktorého je Røros oddelený pomerne vysokým pohorím. 

Mestom prechádza železničná trať a&nbsp;diaľnica 30 a&nbsp;31.
 
Røros je známe svojimi medenými baňami, je jedným z dvoch nórskych význačných banských miest, v ktorom ťažba začala už v&nbsp;17.&nbsp;storočí (druhým mestom je „strieborné mesto“ Kongsberg). Ťažba v Rørose trvala 333&nbsp;rokov a&nbsp;bola ukončená až roku 1977. 

Po zničení švédskymi vojskami v&nbsp;roku 1679 bolo mesto znovu postavené. Z tohto obdobia má mesto 80 drevených domov, z&nbsp;ktorých väčšina stojí okolo jedného nádvoria. Mnohé zo&nbsp;zachovaných domov si ponechali tmavé priečelia zo smolných klád, ktoré im dodávajú stredoveký vzhľad. 
 
Mesto a&nbsp;jeho obyvateľov preslávil medzi&nbsp;nórskou verejnosťou na prelome 20.&nbsp;storočia spisovateľ Johan Falkberget, ktorý prerozprával príbeh o&nbsp;ťažko skúšaných baníkoch, ktorí stoja na najnižšej priečke sociálneho rebríčka.

Veľké množstvo turistov navštevuje Røros v zime, kedy sa v meste konajú tradičné zimné trhy.

V roku 1980 bolo mesto Røros zapísané na zoznam svetového kultúrneho dedičstva UNESCO.

## Iné projekty

## Externé odkazy
* Røros (UNESCO) 

Kategória:Mestá v Nórsku
Kategória:Lokality Svetového dedičstva v Nórsku
Kódex kánonov východných cirkví

**Kódex kánonov východných cirkví** (lat. *Codex Canonum Ecclesiarum Orientalium (CCEO)*) je systematický súbor cirkevného práva východných katolíckych cirkví. Promulgovaný bol 18. októbra 1990 pápežom Jánom Pavlom II. Do platnosti vstúpil 1. októbra 1991. Kódex je súborom právnych ustanovení, ktoré sú spoločné pre všetky východné katolícke cirkvi; v mnohých prípadoch ale dáva možnosť, aby si jednotlivé cirkvi sui iuris kodifikovali vlastné partikulárne právo. Kódex kánonov východných cirkví je záväzný pre všetkých východných katolíkov a v niektorých špecifických prípadoch aj pre rímskokatolíkov.

6. januára 1996 vydala Kongregácia pre východné cirkvi výklad k bohoslužobným predpisom obsiahnutým v kódexe pod názvom Inštrukcia na aplikáciu bohoslužobných predpisov Kódexu kánonov východných cirkví.

Pendantom pre Rímskokatolícku (latinskú) cirkev je Kódex kánonického práva (''Codex Iuris Canonici'').

## Externé odkazy
* CCEO na stránkach Konferencie biskupov Slovenska
* CCEO na stránke Bratislavskej eparchie (časť textu) 
* Codex Canonum Ecclesiarum Orientalium (1990) (latinsky - originálny text)
* Codex Canonum Ecclesiarum Orientalium/Kodeks Kanonów Kościołów Wschodnich (1990)  (latinsky a poľsky)
* Кодекс Канонів Східних Церков - ukrajinský preklad, iný link
* Code of canons of Oriental Churchs - anglický preklad
* Code des canons des Eglises orientales - francúzsky preklad
* Codice dei canoni delle Chiese orientali - taliansky preklad
* Codul canoanelor Bisericilor orientale - rumunský preklad
* Inštrukcia na aplikáciu bohoslužobných predpisov Kódexu kánonov východných cirkví

## Pozri aj
* Katolícka cirkev
* Gréckokatolícka cirkev

Kategória:Katolícka cirkev
Kategória:Gréckokatolícka cirkev
Kategória:Východné katolícke cirkvi
Kategória:Pramene kánonického práva
Kategória:Kresťanské právo
Súostrovie Vega

**Súostrovie Vega** () sa nachádza v Nórsku blízko severného polárneho kruhu. Tvorí ho tucet ostrovov.

Tunajšie ostrovy boli osídľované už od praveku napriek tomu, že krajina bola nehostinná. Ľudia sa živili prevažne rybolovom, zakladali dediny a postupne utvárali krajinu, ktorá bola kvôli svojej jedinečnosti v roku 2004 zapísaná na zoznam svetového kultúrneho dedičstva UNESCO.

## Iné projekty

## Externé odkazy
* Oficiálna stránka 

Kategória:Lokality Svetového dedičstva v Nórsku
Vega
Astronomická ulica

**Astronomická ulica** je ulica v Bratislave, v mestskej časti Ružinov.

Ohraničená je hlavnými komunikáciami Vrakunská cesta, Ružinovská cesta a ulicami Súhvezdná, Obežná a Družicová. Na ulici sa nachádza konečná zastávka tzv. ružinovskej električkovej radiály - *Astronomická*.

Pomenovaná je po vednom odbore, astronómii a vznikla v polovici 60-tych rokov minulého storočia, kedy sa na nej vybudoval murovaný trojpodlažný dom.

## Dopravné spojenie

## Referencie

## Iné projekty

## Externé odkazy
* Astronomická ulica na mape Bratislavy

Kategória:Ulice v Ružinove
Osemuholník

**Osemuholník** je jeden zo základných rovinných geometrických útvarov, tzv. polygón; mnohouholník s ôsmimi vrcholmi a stranami. Súčet jeho vnútorných uhlov sa rovná 1080°. Osemuholníky môžu byť pravidelné alebo všeobecné

náhľad|vľavo|Jedna z metód konštrukcie pravidelného osemuholníka
## Pravidelné osemuholníky
Majú rovnako dlhé strany a rovnaké uhly (135°).

Kategória:Mnohouholníky
We Are the Champions

**„We Are the Champions“** je skladba, ktorá bola prvýkrát vydaná v roku 1977 na štúdiovom albume *[[News of the World (album)|News of the World]]* od britskej skupiny Queen. Žánrovo je skladba zaradená v hardrocku a heavymetale do subžánru, ktorý sa nazýva power ballad. Skladba patrí medzi najznámejšie songy skupiny a je dodnes používaná ako hymnus pre uvádzanie víťazov športových, ale aj spoločenských súťaží.

V rebríčkoch Spojeného kráľovstva sa skladba umiestnila na 2. priečke, v rebríčku USA, Billboard Hot 100 je singel na štvrtom mieste.

Hudobným základom piesne „We Are the Champions“ je klavírny part Freddie Mercuryho, ktorý je podfarbený rytmikou nahranou Rogerom Taylorom (bicie) a Johnom Deaconom (basová gitara). Sólová gitara Briana Maya je skôr v úzadí harmonizovaná hlavne v záverečnom refréne.

Druhou v tomto prípade tiež "A" stranou singlu, na ktorom bola táto skladba vydaná je ďalší populárny song od skupiny Queen s názvom „We Will Rock You“. Tieto dve krátke skladby boli na koncertoch aj vo vysielaniach rádií často hrávané v jednom celku.

## Niektoré coververzie a remixy skladby
* Producent Rick Rubin vyrobil remix skladby (spolu s „We Will Rock You“) pre vydavateľstvo Hollywood Records. (Sample z tohto remixu sa nachádzajú v skladbe „Funky Drummer“ od Jamesa Browna)
* Scatman John nahral coververziu skladby spolu so skladbou „Invisible Man“.
* Hudobné zoskupenie Era má coververziu tejto skladby vo svojom repertoári.
* Roger Taylor a Brian May nahrali túto skladbu so spevákom Robbie Williamsom pre soundtrack k filmu *[[A Knight's Tale]]*.
* Na koncerte Live 8 v roku 2005 s touto skladbou vystúpila skupina Green Day.
* V roku 2020 skupina Queen + Adam Lambert vydala remake piesne ako singel pod názvom „You Are the Champions“.

Kategória:Piesne Queen
Kategória:Piesne z 1977
Kategória:Skladby storočia
We Will Rock You

**„  We Will Rock You  “** je singel napísaný gitaristom Brianom Mayom, ktorú v roku 1977 nahrala skupina Queen ako úvodný song pre svoj štúdiový album *[[News of the World (album)|News of the World]]*. Skladba je zložená zo silnej rytmickej sekcie bicích nástrojov a tlieskajúcich rúk spojenej so spievaným viachlasom, pripomínajúcim chorál, ktorý spieva ústrednú tému, ktorá je zároveň jej názvom. V originálnej nahrávke bol efekt hromadného spevu a tlieskania dosiahnutý viacnásobným spojením nahrávky a pridaním ozveny do tejto časti zúčastnených členov na nahrávaní v štúdiu. 

Na koncertoch a vo vysielaní v rádiách bývala táto skladba spájaná spolu s nasledujúcim songom  „We Are the Champions“, ktorý bol s ním vydaný aj ako ďalšia "A" strana na singli. Na živých vystúpeniach a neskôr aj v štúdii vznikla rýchlejšia verzia tejto skladby, s rýchlejším tempom a so sprievodom bicích nástrojov a gitár. Táto verzia je nahraná na koncertných albumoch *[[Live Killers]]* (1979), *[[Queen on Fire - Live at the Bowl]]* (2004), *[[Queen Rock Montreal]]* (2007) a štúdiová verzia nahraná v programe *John Peel's show* v rozhlasovej stanici  *BBC Radio 1* sa objavila v roku 1992 v talianskom bootlegu *Queen - We Will Rock You*

Skladba „We Will Rock You" je považovaná za významnú v histórii populárnej hudby. Časopisom Rolling Stone bola v roku 2004 umiestnená na 330. miesto medzi *500 najlepšími skladbami všetkých čias* a RIAA umiestnila tento song na 146. miesto zoznamu *piesní storočia*.

## Použitie skladby
„We Will Rock You“ môžeme počuť pri zápasoch hlavne kolektívnych športov, či súpereniach v rôznych show, v reklamných spotoch (v spote pre firmu Pepsi Cola skladbu nahrali Britney Spears, Pink a Beyoncé Knowles, účinkoval v ňom aj Enrique Iglesias). Skladba naznačuje mobilizujúcu atmosféru vo viacerých filmoch. Motívy piesne môžeme nájsť v skladbe „Good Boys“ od skupiny Blondie, sample z nej použil dvakrát aj rapper Eminem v skladbách „Till I Collapse“ a „Puke“ (album Encore). 

## Niektoré remixy a coververzie skladby
* Paródia tejto skladby od Henryho Rollinsa sa volá „I Have Come to Kill You“.
* Na koncerte venovanom Mercuryho pamiatke v roku 1993 spieval tento song Axl Rose zo skupiny Guns N’ Roses.
* Na Slovensku si nemožno nespomenúť na nápadnú podobu skladby „Láska je tu s nami“ od Petra Nagya.
* Na svojom turné *Can't Not* v roku 1996 Alanis Morissettová ukončila touto skladbou svoj prvý prídavok. Alanis hrala vtedy na bicie a bubeník Taylor Hawkins spieval.
* Skupina Nickelback dala túto skladbu v roku 2005 ako bonusový track počas proma k albumu *[[All the Right Reasons]]* v obchodnej sieti Wal-Mart.
* Remix skladby „We Will Rock You“ nahral aj Fatboy Slim.
* KoЯn hrá „We Will Rock You“ ako súčasť ich skladby „Coming Undone“.
* Fínska power metalová skupina Sonata Arctica hrá skladbu „We Will Rock You“ počas ich koncertného turné v roku 2008. Rytmickú sekciu skladby zabezpečuje publikum.
* Kollárovci tak isto ako Peter Nagy, len bicie alebo teda dupanie. Na albume Neúprosný čas
*

Kategória:Piesne Queen
Kategória:Piesne z 1977
Kategória:Skladby storočia
Fernsehturm (Berlín)

right|thumb|Fernsehturm

**(Berliner) Fernsehturm** je televízna veža v centre mesta Berlín neďaleko námestia Alexanderplatz. Bola postavená v rokoch 1965-1969 vo vtedajšej Nemeckej demokratickej republike.

Pôvodná výška veže bola 365 metrov, po inštalácii antény v 90. rokoch sa výška zmenila na 368 metrov. Je to štvrtá najvyššia voľne stojaca stavba v Európe, po moskovskej veži Ostankino, kyjevskej televíznej veži a veži v Rige. Nachádza sa tu pozorovateľňa a otáčajúca sa reštaurácia v strede gule. Pozorovateľňa je vo výške 204 metrov nad zemou a viditeľnosť je 42 km počas jasného dňa. Reštaurácia, ktorá sa otočí raz za 20 minút, sa nachádza niekoľko metrov nad pozorovateľňou. Pôvodne sa otáčala raz za hodinu, rýchlosť bola neskôr zdvojnásobená a strojnásobená.

Vnútri sa nachádzajú dva výťahy, ktoré vyvezú návštevníkov hore za 40 sekúnd. Veža je členom asociácie World Federation of Great Towers.

## Pozri aj
* Zoznam najvyšších veží na svete

## Iné projekty
 

Kategória:Vysielacie veže a stožiare
Kategória:Veže v Nemecku
Kategória:Stavby v Berlíne
Kategória:Architektúra z 1969
Kategória:World Federation of Great Towers
Vladimír Durdík

**Vladimír Durdík** môže byť:

* slovenský herec (1924 – 1978), pozri Vladimír Durdík starší
* slovenský herec (1949 – 2003), syn predošlého, pozri Vladimír Durdík mladší

Durdík, Vladimír
Jakabov palác

**Jakabov palác** je neogotická budova v Košiciach stojaca na rohu Mlynskej a Štefánikovej ulice, neďaleko niekdajšieho koryta  Mlynského náhonu.

## História
Budovu sám pre seba navrhol staviteľ Peter Jakab, autor mnohých eklektických budov. Stavba bola dokončená v roku 1899. Pri stavbe boli použité aj vyradené kamenné časti z Dómu svätej Alžbety, pri rekonštrukcii ktorého získal Jakab stavebný materiál.

Do roku 1968 palác stál na brehu Mlynského náhonu, čím sa vytvárala nádherná idyla. Náhon bol však v roku 1968 zrušený a palác odvtedy stojí na okraji rušnej štvorprúdovej komunikácie.

Po oslobodení mesta Sovietskou armádou bol istý čas sídlom prezidenta obnovenej Česko-Slovenskej republiky Edvarda Beneša.

V rokoch 1992 – 2000 v budove sídlila Britská rada (*British Council*) a v súčasnosti sa využíva na významné spoločenské podujatia.

Palác patrí medzi národné kultúrne pamiatky.

## Majitelia
Palác vlastnil Peter Jakab až do roku 1908, keď sa Jakabovci odsťahovali z Košíc, predali palác Hugovi Bárkánymu. Po druhej svetovej vojne palác prešiel do majetku mesta. Po roku 1989 si na palác uplatnila nárok Katarína Póšová – dcéra Barkányiho. V roku 1996 súd rozhodol, že Jakabov palác patrí do dedičstva po Bárkányovcoch, v roku 1999 naopak rozhodol, že nepatrí a roku 2001 zase že patrí. Mesto Košice rozsudok napadlo.
V roku 2005 súd rozhodol, že palác patrí mestu, ale údajná majiteľka sa proti rozhodnutiu odvolala. Od roku 2010 súd opätovne rozhodol, že patrí budova mestu Košice. V roku 2014 bola podaná žaloba od domnelých vlastníkov z Južnej Ameriky. V roku 2019 súd rozhodol, že palác mestu nepatrí. Mesto sa voči tomuto rozsudku odvolalo, v liste vlastníctva z roku 2021 je uvedené, že pamiatka je vo vlastníctve mesta Košice. V marci 2025 dovolací súd uznal nesprávne posúdenie a vrátil spor na krajský súd.

## Galéria

Košice, Jakabov palác od mostu.jpg|Jakabov palác zblízka
Jakab's Palace, Košice, Slovakia.jpg|Pohľad na Jakabov palác z rohu Mlynskej ulice a ulice Protifašistických bojovníkov
Castle roof.jpg|Strecha Jakabovho paláca
Jakab-palota. Fortepan 51521.jpg|Palác v roku 1956
Košice - Jakabov palác - pamätná tabuľa.jpg|Pamätná tabuľa


## Referencie

## Iné projekty

Kategória:Paláce v Košiciach
Kategória:Neogotické stavby na Slovensku
Kategória:Architektúra z 1899
François Boucher

**François Boucher** (* 29. september 1703, Paríž, Francúzsko – † 30. máj 1770, Paríž) bol francúzsky maliar, významný predstaviteľ rokoka. 

Prvý kráľovský maliar, obľúbenec Madame de Pompadour, neskôr rektor Akadémie. Okrem portrétov francúzskej šľachty maľoval mytologické témy lásky v nežných pastelových farbách.

## Galéria

Boucher, il pranzo, 1739, 02.JPG|*Raňajky*, 1739
Boucher Diane sortant du bain Louvre 2712.jpg|*Diana po kúpeli, 1742
François Boucher 019 (Madame de Pompadour).jpg|*Madame de Pompadour*, asi 1750
File:1751 Boucher Ruhendes Mädchen (Marie-Louise O’Murphy, Wallraf-Richartz Museum) anagoria.jpg|*Odpočívajúca odaliska'', 1751


## Iné projekty

## Externé odkazy
* François Boucher.org 
* Web Gallery of Art
* Besprechung 20 ausgewählter Gemälde beim Boston College  

Kategória:Francúzski maliari
Kategória:Osobnosti z Paríža
Kategória:Víťazi Prix de Rome
Kategória:Dvorní maliari
Kategória:Rokokoví maliari
Eleonóra Magdaléna Falcko-neuburská

**Eleonóra Magdaléna Terézia Falcko-neuburská**, (* 6. január 1655, Düsseldorf, Nemecko - † 19. január 1720, Viedeň, Rakúsko) bola falcká komtesa z rodu Wittelsbachovcov, najstaršia dcéra falckého kurfirsta Filipa Viliama Falcko-Neuburského a jeho druhej manželky Alžbety Amálie Hesensko-Darmstadtskej.

## Rodina
Ako dvadsaťjedenročná sa 14. decembra 1676 v bavorskom Passau vydala za druhýkrát ovdoveného cisára Leopolda I. Habsburského. Z tohto manželstva sa narodilo desať detí:
* Jozef I. (* 26. júl 1678 - † 17. apríl 1711) ∞ 1699 Amália Vilhelmína Brunšvicko-lüneburská (* 1673 - † 1742)
* Kristína (*/† 18. jún 1679)
* Mária Alžbeta (* 13. december 1680 - † 26. august 1741), holandská miestodržiteľka
* Leopold Jozef (* 2. jún 1682 - † 3. august 1684)
* Mária Anna (* 7. september 1683 - † 14. august 1754) ∞ 1708 Ján V. (* 1689 - † 1750), portugalský kráľ, 5 detí
* Mária Terézia (* 22. august 1684 - † 28. september 1696)
* Karol VI. (* 1. október 1685 - † 20. október 1740) ∞ 1708 Alžbeta Kristína Brunšvicko-wolfenbüttelská (* 1691 – † 1750)
* Mária Jozefa (* 6. marec 1687 - † 11. apríl 1703)
* Mária Magdaléna (* 26. marec 1689 - † 1. máj 1743)
* Mária Margita (* 1690 - † 1691)

## Iné projekty

## Externé odkazy
* Stručný životopis na stránkach The Peerage

Kategória:Habsburgovci
Kategória:Wittelsbachovci
Kategória:Cisárske manželky
Kategória:Kráľovské manželky Uhorska
Kategória:Kráľovské manželky Česka
Kategória:Osobnosti z Düsseldorfu
Kategória:Pochovaní v kapucínskej krypte vo Viedni
Kategória:Arcivojvodkyne
Rádio Jerevan

**Rádio Jerevan** () je fiktívna rozhlasová stanica, vymyslená za éry socializmu pre potreby vtipov. Kým v ZSSR boli vtipy typu rádio Jerevan bežné aj na nepolitické témy (svokra, sex, národnostné stereotypy a pod.), v zahraničí sa ujali hlavne politické vtipy. Spopularizovala ich najmä rozhlasová stanica Slobodná Európa. Rádio Jerevan v jej vtipoch symbolizovalo nástroje socialistickej propagandy (Tlačová agentúra Sovietskeho zväzu, Rudé právo a pod.) - správy boli smiešne prekrútené alebo hlúpe vďaka kúzlu nechceného.

:*Jedno ráno počas bilaterálnych mierových rokovaní sa prezidenti [[Spojené štáty|USA]] a ZSSR rozhodli pretekať v behu. Sovietsky prezident prehral. Rádio Jerevan potom ohlásilo: „V bežeckých pretekoch sa náš milovaný súdruh [[Leonid Iľjič Brežnev|Brežnev]] umiestnil na čestnom druhom mieste, zatiaľ čo prezident USA skončil predposledný!“*

Najslávnejšou formou vtipov o Rádiu Jerevan boli odpovede na pomyselné otázky poslucháčov:

:*Otázka na Rádio Jerevan: Je pravda, že u vás v Jerevane rastie [[obilie]] ako telegrafné stĺpy?*
:*Odpoveď: V princípe áno. Niekedy aj hustejšie.*

Rádio Jerevan celkom zľudovelo a jeho nečakané odpovede sa udržali aj po páde socializmu a mimo politickú rovinu. Stačí nahradiť slová ako „Sovietsky zväz“ menom zamestnávateľa…

:*Otázka na Rádio Jerevan: Vraj je firma X ako éra elektriny. Je to pravda?*
:*Odpoveď: V princípe áno. Do práce sa chodí s odporom, na plat sa čaká s napätím a vedenia sa dotknúť nemôžeš.*

## Kapela
S humorom sa po sovietskom rádiu nazvala aj česká agro-metalová kapela z Potštejna Radio Jerevan založená v roku 1999.

## Odkazy
http://bandzone.cz/radiojerevan 

## Pozri aj
* Jerevan

Kategória:Humor
Kategória:Komunizmus
Kategória:Socializmus
Wraith

**Wraithovia** sú fiktívna rasa zo seriálu Stargate Atlantis, ktorý voľne nadväzuje na seriál Hviezdna brána a z hry Apex Legends. Je to mimozemský humanoidný druh, nachádzajúci sa v galaxii Pegasus, kam odleteli Antikovia.

Druh vznikol mutáciou DNA z rasy podobnej ľuďom, ktorú spôsobil mimozemský druh hmyzu, nazývaného Iratuzský chrobák. Vďaka mutácii sú Wraithovia schopní získavať životnú energiu vysávaním z ľudských obetí, ktoré následne zostarnú a zomrú.
Život však vedia aj vracať ale tým oslabujú sami seba.
Antikovia na boj proti nim vytvorili replikátorov;tý sa však obrátili proti nim.

Kategória:Rasy zo seriálu Hviezdna brána
Drevený kostol v Urnese

**Drevený kostol v Urnese** (nórsky: *Urnes stavkirke*) je drevený stĺpový kostol v Nórsku. Bol postavený už v prvej polovici 12. storočia, čím sa radí medzi najstaršie kostoly tohto druhu na svete. 

Od roku 1979 je drevený kostol súčasťou svetového kultúrneho dedičstva UNESCO.

## Iné projekty

Kategória:Lokality Svetového dedičstva v Nórsku
Animal Liberation Front

[náhľad|[Akronym ALF]]

**Animal Liberation Front** (ALF) je skupina radikálnych ochrancov práv zvierat, ktorí uskutočňujú priame akcie na ich oslobodenie a ochranu. Ich konania sú často v rozpore so zákonom ako napríklad oslobodzovanie zvierat z laboratórií a kožušinových fariem, sabotáže testovacích a výskumných zariadení a ďalšie. Tieto akcie bývajú označované ako ekoterorizmus.

Za zakladateľa organizácie je považovaný britský aktivista za práva zvierat Ronnie Lee, ktorý ju v roku 1976 pomenoval. Podľa ALF filozofie môže byť akýkoľvek čin, ktorý podporí oslobodenie zvierat bez ublíženia ľudí a zvierat, považovaný za ALF akciu.

ALF nie je členská organizácia ale skupina odporu bez vodcu. Pôsobí ako zastrešenie pre činy aktivistov. Bunky ALF sú aktívne v 42 krajinách, vrátane Slovenska. Podľa dokumentu *Behind the Mask* z roku 2006 je celé hnutie decentralizované a bez vodcu. Bunky operujú samostatne a môžu sa skladať iba z jedného člena.

V januári 2005 označilo *Americké ministerstvo pre vnútornú bezpečnosť* ALF ako teroristickú hrozbu.

## Referencie

## Pozri aj
*Práva zvierat
*Ekoterorizmus

## Iné projekty
 
 
## Ďalšia literatúra a zdroje

**Knihy**
* Keith Mann (2007): *From Dusk 'til Dawn*
* Ingrid Newkirk (2000): *Free the Animals: The Story of the Animal Liberation Front*
* Peter Singer (1975): *Animal Liberation*. České vydanie: Osvobození zvířat
* Steven Best (2004): *Terrorists or Freedom Fighters?*

**Filmy (hrané)**
* Jérôme Lescure (2012): *A.L.F. (Animal Liberation Front)*
* Piercarlo Paderno (2011): *Aurora: Il sogno della liberazione*
* Denis Hennelly (2010): *Bold Native*
* Scott Cardinal (2008): *Saints & Angels*

## Externé odkazy
* Animal Liberation Frontline 
* North American Animal Liberation Press Office 
* Talon Conspiracy  
* dokumentárne filmy na *[[Internet Movie Database]]* 

Kategória:Práva zvierat
Torre Latinoamericana

náhľad|Torre Latinoamericana

**Torre Latinoamericana** je mrakodrap v meste Mexiko. Je to najstaršia budova svojho typu v Mexiku, pochádza z roku 1956 a dosahuje výšku 183 m, má 45 poschodí.

## Iné projekty
 

Kategória:Mrakodrapy v Mexiku
Kategória:World Federation of Great Towers
Kategória:Architektúra z 1956
Kategória:Stavby v Mexiku (meste)
Stade olympique de Montréal

right|thumb|Olympic Stadium
right|thumb|Olympic Stadium

**Stade olympique (de Montréal)** (angl. *Olympic Stadium (of Montreal)*) v kanadskom Montreale je športový štadión postavený v roku 1976 pre účely letných olympijských hier. Štadión bol do roku 2004 domácim štadiónom tímu Montreal Expos z kanadskej bejzbalovej ligy. V lete 2007 sa tu hrali zápasy futbalových majstrovstiev sveta hráčov do 20 rokov.

## Iné projekty
 

Kategória:Štadióny v Kanade
Kategória:Letné olympijské hry 1976
Kategória:Stavby v Montreale
Kategória:World Federation of Great Towers
Kategória:Architektúra z 1976
Kategória:Olympijské štadióny
Kategória:Šport v Montreale
Tiencin

[right|thumb|Most [Čch'-feng čchiao nad riekou Chaj.]]

**Tiencin** (slovenský normovaný názov) alebo **Tchien-ťin** (, ) je mesto pod ústrednou správou (t.j. centrálne spravované mesto na úrovni provincie) na severe Čínskej ľudovej republiky. Leží na rieke Chaj-che na pobreží Pochajského zálivu.

Má rozlohu  a v meste žilo v roku 2014 11,5 milióna obyvateľov, v celom obvode 15,17 milióna. 97% obyvateľov tvoria Hanovia.

## Etymológia
Čínsky názov mesta sa skladá zo slov 天 *tchien*, čo znamená „nebo“ a 津 *ťin*, čo znamená „brod“, a doslova znamená „nebeský/cisársky brod.“

## Dejiny
### Cisárske obdobie
V Tiencine sa v roku 1858 podpísala nerovná Tiencinská zmluva, ktorá bola súčasťou Druhej ópiovej vojny Číny proti Spojenému kráľovstvu, Druhému Francúzskemu cisárstvu, Ruskej ríši a USA a znamenala otvorenie čínskych prístavov vrátane Tiencinu zahraničnému obchodu.

Od polovice 19. storočia bol Tiencin významným prístavom a bránou do hlavného mesta ríše, Pekingu. Počas Povstania boxerov bolo mesto v rokoch 1900 až 1902 sídlom pro-západnej dočasnej vlády s podporou aliancie 8 krajín.

### Výbuchy v roku 2015
Dvanásteho augusta 2015 zasiahli prístavnú zónu mesta, Pin-chaj (v pchin-jine: Binhai), mohutné výbuchy, ktoré majú na svedomí doposiaľ 114 mŕtvych a významné materiálne škody. Čínska vláda neuviedla, čo stálo za explóziami.

## Referencie


## Iné projekty

Kategória:Mestá v Číne
Kategória:Prístavné mestá v Číne
Kategória:Prístavné mestá Žltého mora
Kemetic Orthodoxy

**Kemetic Orthodoxy** (KO) je jednou z najväčších kemetistických organizácií. Združuje členov z rôznych štátov a podľa vlastnej charakteristiky sa pokúša o čo najpresnejšie navádzanie na staroegyptské náboženské tradície a na ich obnovu. Celkom v tomto duchu v ich čele stojí autorita používajúca tituly a ďalšie atribúty faraóna. Na druhej strane treba poznamenať, že práve v tomto hnutí sa v najväčší miere prejavuje odklon od tradicionalistického (staroegyptskému najbližšieho) poňatia bohov.

Centrum tejto organizácie sa nachádza v meste Chicago, kde bola táto spoločnosť na začiatku osemdesiatych rokov dvadsiateho storočia založená.

## Faraón
V čele KO stojí ich zakladateľka Tamara L. Siuda, ktorá od roku 1988 používa titul Nisut (t. j. „kráľ“, odvodený od titulu nisut-bitej ako súčasti egyptskej kráľovskej titulatúry) a roku 1996 bola na území dnešného Egypta korunovaná. Ako svoje egyptské meno používa meno **Hekatawy I.** a býva členmi KO označovaná ako „Jej Svätosť“ (Her Holiness). Na rozdiel od starovekých faraónov však vo svojej titulatúre nie je označovaná za božstvo, či stelesnenie božstva, ale za vtelenie kráľovského Ka.

## Pozri aj
* Pohanstvo
* Kemetizmus
* Fellowship of Isis

## Externé odkazy
* Kemetic Orthodoxy oficiálne stránky Kemetic Orthodoxy 
* The House of Netjer fórum a online-chrám Kemetic Orthodoxy 

## Zdroj

Kategória:Novopohanstvo
N Soul tawo

**N Soul tawo** (, ) je komunikačná veža v Soule v Kórejskej republike. Postavená bola v roku 1969 a pre verejnosť otvorená v roku 1980. Jej výška je 236,7 m a vrchol má vo výške 479,7 m nad morom.

## Iné projekty

## Externé odkazy

* Oficiálna stránka veže

Kategória:Veže v Kórejskej republike
Kategória:World Federation of Great Towers
Kategória:Architektúra z 1969
Rialto Towers

right|thumb|Rialto Towers

**Rialto Towers** (alebo iba **Rialto**) je druhá najvyššia zosilnená betónová budova a najvyššia kancelárska budova na južnej pologuli v zmysle po strechu. Nachádza sa na 525 Collins Street v západnej časti centrálnej obchodnej štvrte v meste Melbourne v Austrálii.

Postavená bola v rokoch 19821986, má výšku 251 metrov (270 m s anténou), 63 poschodí a úžitkovú plochu 84 000 m2. Mrakodrap sa skladá z dvoch veží. V roku 1994 bola v južnej veži na 55. poschodí a vo výške 234 m otvorená vyhliadková plošina. V roku 2009 bola namiesto plošiny otvorená reštaurácia. Každoročne sa v budove koná súťaž v behu po schodoch, kde súťažiaci zdolávajú 1 222 až 1 254 schodov na 53. poschodie.

Kategória:Mrakodrapy v Austrálii
Kategória:Stavby v Melbourne
Kategória:Architektúra z 1986
Kategória:World Federation of Great Towers
Torre de Collserola

thumb|Torre de Collserola

**Torre de Collserola** je veža na kopci Tibidabo v Serra de Collserola neďaleko Barcelony v Katalánsku v Španielsku. Navrhol ju architekt Lord Norman Foster, postavená bola v roku 1992 pre letné olympijské hry 1992. Používa sa predovšetkým ako televízny a rozhlasový vysielač a ponúka aj vyhliadku nad mestom. Anténa na vrchole dosahuje výšku 288,4 m a vrch gondoly, ktorá má 13 poschodí, výšku 152 m. Desiate poschodie gondoly je otvorené pre verejnosť.

Konštrukcia veže je vytvorená kombináciou železobetónu a ocele, ktorá je kotvená aramidovými lanami.

## Iné projekty

Kategória:Veže v Španielsku
Kategória:Architektúra z 1992
Kategória:Stavby v Barcelone
Kategória:World Federation of Great Towers
Kategória:Norman Foster
Calgary Tower

**Calgary Tower** je 191 metrov vysoká voľne stojaca vyhliadová veža v centre kanadského mesta Calgary v provincii Alberta.

Je to zakladajúci člen asociácie World Federation of Great Towers.

## Referencie


## Iné projekty
 

Kategória:Veže v Kanade
Kategória:World Federation of Great Towers
Kategória:Architektúra z 1968
Kategória:Stavby v Calgary
Gold Coast (Austrália)

right|thumb|Gold Coast

**Gold Coast** (v preklade *Zlaté pobrežie*) je mesto a tzv. Local Government Area v štáte Queensland v Austrálii. Je to druhé najľudnatejšie mesto v štáte Queensland a šieste najľudnatejšie mesto v Austrálii. Má slnečné subtropické podnebie, populárne surfovacie pláže a množstvo turistických atrakcií. Má rozlohu  a 569 997 obyvateľov (2017).

## Zaujímavosti
Na pobreží Gold Coast sa natáčal seriál H2O: Just Add Water.

## Iné projekty

Kategória:Mestá v Queenslande
Kategória:Mestá v Austrálii
Tallinna teletorn

**Tallinna teletorn** (dosl. *Tallinnská televízna veža*) je voľne stojaca veža s pozorovacou plošinou v estónskom hlavnom meste Tallinn. Postavená bola preto, aby poskytla lepšie telekomunikačné služby pre letné olympijské hry 1980 v Moskve. Nachádza sa 6 km severovýchodne od centra Tallinnu. Má výšku 314 metrov, podľa niektorých zdrojov 312,6 m.

## Iné projekty

Kategória:Veže v Estónsku
Kategória:Stavby v Tallinne
Kategória:World Federation of Great Towers
Kategória:Architektúra z 1980
Vilniaus televizijos bokštas

**Vilniaus televizijos bokštas** (dosl. *Vilniuská televízna veža*) je 326,5 metrov vysoká stavba, ktorá sa nachádza vo štvrti Karoliniškės v západnej časti Vilniusu.

Stavba veže bola spustená 31. mája 1974 a dokončená bola 30. decembra 1980.

13. januára 1991 došlo pri veži k masakru, kedy sovietske milície násilne rozohnali demonštráciu za litovskú nezávislosť, zabili pri tom 14 neozbrojených civilistov a okolo 700 ich zranili.

Od roku 2000 býva veža na Vianoce ozdobená ako vianočný stromček.

## Iné projekty

Kategória:Veže v Litve
Kategória:Stavby vo Vilniuse
Kategória:World Federation of Great Towers
Kategória:Architektúra z 1980